**Tjekliste til afdelinger ved indsendelse af ansøgning om højt specialiseret behandling i udlandet**

I henhold til bekendtgørelse om ret til sygehusbehandling m.v. (BEK nr. 657 af 28/06/2019) kapitel 5 §26 og §28 kan patienter bosiddende i Danmark med dansk CPR-nummer, henvises til højt specialiseret behandling i udlandet, såfremt behandlingen ikke er af forskningsmæssig, eksperimentel eller alternativ karakter og behandlingen ikke tilbydes i Danmark.

Henvisningen skal forelægges for Sundhedsstyrelsen til godkendelse.

Oplysningerne bedes sendt pr. mail i almindeligt pdf-format. Filen må maksimalt fylde 25MB.

Mail: [eubenkeltsager@sst.dk](mailto:eubenkeltsager@sst.dk)

Att.: Uddannelse og Enkeltsager

**Henvisning skal indeholde:**

* Navn, adresse og CPR-nummer på patient
* Navn, titel, arbejdsplads og kontaktoplysninger på henvisende læge samt kontaktoplysninger til let tilgængelig sekretær på afdelingen
* Anamnese og beskrivelse af tidligere samt ønskede behandling samt diagnose
* Ansøgningen kommer fra højeste indenlandske specialkundskab (eller har været drøftet hermed)
* Ansøgningen er udarbejdet af speciallæge
* Behandlingen opfylder nødvendighedskriteriet
* Behandlingen findes ikke i Danmark
* Behandlingen er ikke af forskningsmæssig, eksperimentel eller alternativ karakter
* Henvisningen til behandling i udlandet er til en nærmere angivet specialafdeling.
* Relevant journalmateriale kan vedhæftes

For yderligere information

[Bekendtgørelse om ret til sygehusbehandling m.v. (retsinformation.dk)](https://www.retsinformation.dk/eli/lta/2019/657)

[Behandling i udlandet - Sundhedsstyrelsen](https://www.sst.dk/da/Viden/Sundhedsvaesen/Patientrettigheder/Behandling-i-udlandet)